**Sadržina tehničkog rješenja korišćenja radio-frekvencija**

**za fiksnu vezu tipa "tačka-tačka"**

Tehničko rješenje korišćenja radio-frekvencija za fiksnu vezu tipa "tačka-tačka" (P-P) dostavlja se u formi glavnog projekta, izrađenog od strane ovlašćenog projektanta.

U slučaju kada se radio-frekvencije dodjeljuju u pojednostavljenom postupku, tehničko rješenje korišćenja radio-frekvencija za fiksnu vezu tipa "tačka-tačka" dostavlja se u formi popunjene tabele sa tehničkim parametrima.

Glavni projekat korišćenja radio-frekvencija sadrži sljedeće elemente:

1. opšta dokumentacija

* podaci o investitoru,
* podaci o fizičkom ili pravnom licu koje je izradilo projekat,
* rješenje o određivanju odgovornog projektanta,
* licenca, odnosno ovlašćenje za projektovanje odgovornog projektanta,
* izjava odgovornog projektanta o pridržavanju zakonskih propisa i tehničkih normativa i standarda,

1. projektni zadatak,
2. spisak relevantne zakonske regulative i primijenjenih tehničkih normativa i standarda,
3. tehničko rješenje,
4. kratak opis elektro-energetskog napajanja,
5. kratak opis radiokomunikacione opreme,
6. grafička dokumentacija i prilozi,
7. popunjena tabela sa tehničkim parametrima.

Tehničko rješenje, kao dio glavnog projekta, za fiksnu vezu tipa "tačka-tačka" sadrži:

1. podatke o lokaciji radio stanica na obije strane veze (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
2. geografski prikaz veze i prikaz profila trase sa ucrtanom I Frenelovom zonom,
3. podatke o traženom radio-frekvencijskom opsegu, širini i broju traženih radio kanala, sa obrazloženjem opravdanosti upotrebe traženog opsega, odnosno širine i broja kanala,
4. podatke o kapacitetu i konfiguraciji veze,
5. podatke o predajniku/prijemniku (radni opseg, izlazna snaga, prag prijema),
6. opis predviđenog antenskog sistema sa karakteristikama zračenja (tip, električne karakteristike, polarizacija, azimut i elevacioni ugao glavnog snopa, pozicija),
7. proračun ekvivalentno izotropno izračene snage (EIRP) za svaku stranu veze,
8. proračun prijemnog polja i raspoloživosti veze.

Sastavni dio glavnog projekta je popunjena tabela sa tehničkim parametrima za fiksnu vezu tipa "tačka-tačka" (Obrazac TRF1).